സിബിഐ അന്വേഷിക്കേണ്ടത് ഡോളര് കടത്ത് കേസ് വി.ഡി സതീശന് തിരുവനന്തപുരം: സോളാര് കേസില് സി.ബി.ഐ അന്വേഷണം രാഷ്ട്രീയ പ്രേരിതമെന്ന് പ്രതിപക്ഷ നേതാവ് വി.ഡി സതീശന്. ബി.ജെ.പിസി.പി.എം രാഷ്ട്രീയഗൂഢാലോചനയുടെ ഭാഗമാണ് ഈ അന്വേഷണം. സി.ബി.ഐ അന്വേഷിക്കേണ്ടത് ഡോളര് കടത്തുകേസാണെന്നും പിണറായി പ്രതിയായ കേസ് എന്തുകൊണ്ട് സി.ബി.ഐയ്ക്ക് വിടുന്നില്ലെന്നും പ്രതിപക്ഷ നേതാവ് ചോദിക്കുന്നു. പിണറായിക്കെതിരെ മൊഴിയുണ്ടായിട്ടും സി.ബി.ഐ അന്വേഷണത്തിന് തയ്യാറാകുന്നില്ലെന്നും അദ്ദേഹം ചൂണ്ടിക്കാട്ടി. സോളാര് കേസ് ആരോപണ വിധേയരായ കോണ്ഗ്രസ് നേതാക്കളെ വീണ്ടും അധിക്ഷേപിക്കുന്നതിന് വേണ്ടിയാണ്. നേതാക്കള്ക്ക് പൂര്ണ്ണ പിന്തുണ നല്കുന്നുവെന്നും സതീശന് പറഞ്ഞു.കോണ്ഗ്രസ് സംഘടനാ വിഷയങ്ങളൊന്നും സംസാരിക്കാന് ആഗ്രഹിക്കുന്നില്ല. തന്റെ പേരിലോ നേതൃത്വത്തിലോ കേരളത്തിലൊരു ഗ്രൂപ്പ് ഉണ്ടാവില്ലെന്നും സതീശന് പറഞ്ഞു. അതേസമയം, കേസിനെ നിയമപരമായി നേരിടുമെന്ന് മുന് മുഖ്യമന്ത്രി ഉമ്മന് ചാണ്ടി കോട്ടയത്ത് പറഞ്ഞു. എല്.ഡി.എഫ് സര്ക്കാര് ജാമ്യമില്ലാ വകുപ്പുകള് പ്രകാരം കേസെടുത്തിട്ടും തങ്ങള് അതിനെ എതിര്ത്തില്ല. ആ കേസ് നിലനില്ക്കില്ലെന്ന് വന്നതോടെയാണ് പുതിയ കേസ് എന്നും ഉമ്മന് ചാണ്ടി പറഞ്ഞു.ഉമ്മന് ചാണ്ടി, കെ.സി വേണുഗോപാല്, അടൂര് പ്രകാശ്, ഹൈബി ഈഡന്, എ.പി അനില്കുമാര്, ബി.ജെ.പി നേതാവ് എ.പി അബ്ദുള്ളക്കുട്ടി എന്നിവര്ക്കെതിരെയാണ് കേസ്. നാല് കോണ്ഗ്രസ് നേതാക്കള്ക്കെതിരെ തിരുവനന്തപുരത്തും എ.പി അനില്കുമാറിനെതിരെ കൊച്ചിയിലെ കോടതിയിലുമാണ് സി.ബി.ഐ എഫ്.ഐ.ആര് സമര്പ്പിച്ചത്.